cyanic-selkie/wikianc huggingface dataset:
Kivi
thumb|[[Dioriittia]] pienoiskuva|[[Jalokiviä (timanttia)]] pienoiskuva|Kallio muodostuu kivestä. Kivi on seosmateriaali, joka muodostuu mineraaleista. Kivet luokitellaan eri kivilajeihin niiden mineraalisisällön mukaan. Useimmiten mineraalit ovat tiiviisti toisiinsa liittyneitä, ja ne saattavat muodostaa kiviin kerroksia tai erilaisia kuvioita. Joskus mineraalit erottuvat silmämääräisesti, mutta joskus ne ovat erotettavissa vasta mikroskoopilla.
Bronson Pelletier
Bronson Pelletier (s. 31. joulukuuta 1986) on kanadalainen televisionäyttelijä. Hänen tunnetuin roolinsa on Jack Sinclair TV-sarjasta Renegadepress.com. Hänellä on myös rooli TV-sarjassa Dinosapien. Pelletierin ensimmäinen elokuvarooli on Jared-ihmissusi elokuvassa Twilight – Uusikuu, joka perustuu Stephenie Meyerin luoman kirjasarjan romaaniin Uusikuu. Hän jatkaa rooliaan Jared-ihmissutena vuoden 2010 jatko-osassa Twilight – Epäilys, joka taas perustuu romaaniin Epäilys.
Karl-Erik Roslund
Karl-Erik Roslund (23. huhtikuuta 1916 – 12. huhtikuuta 1938 Lappeenranta) oli suomalainen jalkapalloilija.
Rolf Rosqvist
Rolf Viktor Karl Rosqvist (18. huhtikuuta 1932 Hanko – 26. elokuuta 2016 ) oli suomalainen jalkapalloilija.
Świna
Świna on noin 16 kilometriä pitkä joki Puolassa. Se virtaa Oderinhaffista Itämereen Usedomin ja Wolinin saarten välissä. Świna on yksi Oderin kolmesta suuhaarasta Dzwinan ja Peenestromin ohella. Joki kuului ennen toista maailmansotaa Saksaan, ja se liitettiin vuonna 1945 Puolaan.
Quakesat
QuakeSat oli Stanfordin yliopiston ja Quakesat LLC-yhtiön toteuttama nanosatelliitti 3U CubeSat. Sen alkuperäiseksi toimintajaksi oli suunniteltu kuudesta kuukaudesta vuoteen. Se kuitenkin toimi 1,5 vuotta. Sen tehtävänä oli mitata ELF-radioemissioita, joita syntyy seismisen toiminnan yhteydessä.
Wakatsuki (1942)
Palvelus
Alus upotettiin 11. marraskuuta 1944.
Spring Breakers
Juoni
Spring Breakers seuraa neljää tyttöä, jotka lähtevät collegen kevättauolla lomalle Floridaan. Matkan he kustantavat ryöstämällä lounaspaikan ja juhlivat perillä estoitta, kunnes jäävät kiinni huumeratsiassa. Paikallinen räppäri Alien (James Franco) maksaa heidät ulos putkasta, ja tyttöjen syöksykierre jatkuu hänen rinnallaan – ainakin niiden, jotka eivät ymmärrä lähteä linja-autolla takaisin kohti kotia.
Lemmy Caution
Toisen maailmansodan jälkeen Cheyneyn dekkarit saavuttivat suurta suosiota Ranskassa. Vuosina 1953–1965 maassa valmistui yhteensä kahdeksan Lemmy Caution -elokuvaa. Kaikkien pääosaa esitti venäläistaustainen amerikkalaisnäyttelijä Eddie Constantine. Tunnetuin Lemmy Caution -elokuvista on Jean-Luc Godardin ohjaama, tyyliltään muista täysin poikkeava ''Lemmy Caution – piru mieheksi (1965).
Constellations
Constellations on August Burns Red -yhtyeen kolmas albumi, joka julkaistiin 14. heinäkuuta 2009. Se debytoi Yhdysvalloissa Billboard 200 -listan sijalla 24.
St1 Nordic
Yhteisyritykset
St1 Nordic Oy:llä on S-ryhmän kanssa yhteisyritys North European Oil Trade Oy, NEOT (toinen omistaja SOK omistaa 51%). NEOT toimittaa vuosittain noin 6 miljardia litraa polttonesteitä noin 3000 asemalle, jälleenmyyjien kautta polttoöljyä kodeille ja yrityksille sekä polttoaineita laivoihin ja ilmailuun.
SCA:n kanssa St1:llä on yhteisyritys Scastone AB, joka on ostanut 50% St1:n Göteborgin biojalostamosta ja rakentaa sen yhteyteen uusiutuvan dieselin tuotantolaitoksen. Tuotantolaitos tulee hyödyntämään biopolttoaineentuotannossa SCA:n toimittamaa mäntyöljyä ja muita uusiutuvia raaka-aineita.
Helmikuussa 2022 St1 perusti Valion kanssa yhteisyritys Suomen Lantakaasu Oy:n, jonka tarkoituksena on tuottaa maitotilojen lannasta ja muista maatalouden sivuvirroista uusiutuvaa biokaasua liikenteen polttoaineeksi. Pohjois-Savoon kaavaillun ensimmäisen laitoksen on määrä olla toiminnassa vuonna 2026.
Biokaasun tuotanto
Vuonna 2022 St1 hankki omistukseensa noin 14% Scandinavian Biogas Fuels International AB:n osakekannasta. Scandinavian Biogas on yksi Pohjoismaiden johtavia biokaasun tuottajia.
Tuulivoima
St1 on jatkanut myymiensä tuulipuistojen operointia Suomessa ostajan eli Exilion Tuuli Ky:n lukuun verkkosivusto ja myy operointia palveluna tuulivoimapuistojen omistajille Pohjoismaissa.
Matthew Lombardi
Ura
Lombardi pelasi juniorina LaPresquilessa ennen siirtymistä QMJHL-seura Victoriaville Tigres neljä vuotta myöhemmin. Edmonton Oilers valitsi Lombardin vuoden 2000 NHL:n varaustilaisuudessa. Osapuolet eivät päässeet määräaikaan mennessä sopimukseen, ja Calgary Flames varasi Lombardin uudestaan 90. pelaajana vuonna 2002.
Kaudella 2006–2007 Lombardi teki piste-ennätyksensä NHL:ssä, tehot 20+26=46. Seuraavalla kaudella hän ei aivan vastannut odotuksiin. Kesken kauden 2008–2009 Lombardi, Brandon Prust ja ensimmäisen kierroksen varaus kaupattiin Phoenix Coyotesiin vaihdossa Olli Jokiseen. Kaudella 2009–2010 Lombardi teki henkilökohtaisen piste-ennätyksensä NHL:ssä, 19+34=53 79 ottelussa. Pudotuspeleissä hän teki kuusi tehopistettä.
Luettelo pikkuplaneetoista: 229001–230000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 229001:stä ja päättyen 230000:een. Kokonaisen luettelon löytää katsomalla Luettelo pikkuplaneetoista.
Spacewar
Pelin kehitysaikana tyypillinen tietokoneen käyttö tapahtui tietojen syöttämisellä reikäkorteilla, mutta MIT:llä oli näyttölaitteet ja näppäimistöt tietokoneeseen.
Peliä pelattiin PDP-1:n konsolilta. Näyttölaitteena oli koneen tutkamainen vektorinäyttö ja ohjaimina konsolikytkimet. Myöhemmin konsolikytkinten vaihtoehdoksi rakenneltiin myös erityisiä peliohjaimia. Vektorinäyttö maksoi noin, eli kymmenen uuden Plymouth Valiantin tai Ford Falconin verran, ja tietokone aikanaan, joka vuoden 2011 rahassa on yli miljoona dollaria.
The Best (Santana)
Kappaleet
1. "Samba Pa Ti" (C. Santana) – 4:46
Kapseli
Kapseleita on pehmeitä ja kovia. Depotkapselissa on vedenkestävä pinta, sen aineet vapautuvat mahassa ja suolessa hitaasti. Enterokapseli imeytyy vasta suolessa, koska sen pinnassa on ainetta, joka estää sen hajoamisen mahassa.
The Best (Santana)
Kappaleet
2. "Europa (Earth's Cry Heaven's Smile)" (Devadip Carlos Santana – Tom Coster) – 5:04
Kidō senshi Gundam Seed Destiny
Kidō senshi Gundam Seed Destiny (, myös Mobile Suit Gundam Seed Destiny) on japanilainen 50-osainen Gundam-televisiosarja. Se on suoraa jatkoa Kidō senshi Gundam Seed -sarjalle. Se näytettiin Japanissa 9. lokakuuta 2004 – 1. lokakuuta 2005 (tietyillä Japanin alueilla 16. lokakuuta 2004 – 8. lokakuuta 2005) TBS-ketjun kanavilla MBS pääkanavana.
Tarina
15. kesäkuuta Kosmisen aikakauden (C.E.) vuonna 71 Atlantin liittovaltion ja Orbin yhdistyneiden emiirikuntien välisessä Onogorosaaren taistelussa Shinn Asuka menettää koko perheensä ohi menneen ammuksen räjähdyksessä. Shinn puristaa siskonsa Mayun matkapuhelinta kädessään ja järkyttyy voimattomuudestaan tehdä mitään murhenäytelmän estämiseksi.
Päähahmot
Sarjan protagonistina toimii uusi hahmo Shinn Asuka, eikä edeltävän Gundam Seed -sarjan Kira Yamato. Huolimatta Shinnin protagonististatuksesta tarinan alkuvaiheissa sen keskiössä on ennemminkin Athrun. Alun jälkeen sarja keskittyy enemmän Shinniin, mutta sarjan loppupuolella suurin osa kohtauksista käsittelee Kiraa ja Athrunia, ja Shinn on päähahmonakin varsin vähän valokeilassa.
Kaupallinen menestys
Katsumi Kawaguchin mukaan Bandain harrastejaosto piti sarjan alkupuoliskon myyntiä heikkona, mutta oli tyytyväinen sen myöhempään nousuun.
Overshoot: The Ecological Basis of Revolutionary Change
Sopeutuminen uuteen todellisuuteen
Ylilyönnin sattuessa totutut sosiaaliset säännöt alkavat menettää merkitystään. Kilpailussa yhä pienenevistä resursseista kuka tahansa saatetaan sysätä sivuun ”jokainen on omillaan” -periaatteella. Muiden syyttely lisääntyy ilman, että tilanteen syytä varsinaisesti edes tiedostetaan. Asiat halutaan heti, koska pelätään, ettei sitä ole enää myöhemmin saatavilla. Asioista ei enää neuvotella. Viha saatetaan suunnata kokonaista kansanryhmää kohtaan, kuten natsi-Saksassa. Kaikkiaan Catton katsoo ylilyönnin johtavan ihmiskunnan desivilisaatioon.
Ahti Pakkanen
Akateeminen ura
Eläkkeelle Pakkanen jäi syyskuun lopussa 2000. Hänen seuraajakseen fysiikan laitoksen johtajana nimitettiin professori Rauno Julin.
Kuulonsuojaimet
Äänenpainotus
C- ja A-painotukset ovat äänimittauksen standardeja. Vaikka desibelit sellaisenaan kertovat äänen todellisen voimakkuuden (ilmanpaineen), eivät ne kerro sitä, miltä ääni kuulostaa. Ihminen kuulee äänten ollessa hiljaisia parhaiten keskitaajuiset äänet: hyvin korkeat ja matalat äänet kuulostavat hiljaisemmilta kuin ne ovat. A-painotusta käytetään äänten ollessa hiljaisia, jolloin eri tajuuksisille äänille saadaan suunnilleen sama desibeliarvo näiden kuulostaessa samalta. Äänten ollessa kovia (yli 100 dB), ihmisen kuulokäyrä "litistyy" ja korkeat, keskikorkeat ja matalat äänet kuulostavat lähes yhtä voimakkailta. Tässä tilanteessa käytetään C-painotusta.
Kreikan ilmasto
pienoiskuva|upright=1.16|Aurinkoa, sadetta, pilviä ja sateenkaari [[Ródos|Ródoksella.]] Kreikan ilmasto on leuto. Rannikolla ja saarilla vallitsee välimerenilmasto ja maan pohjoisosassa sekä sisämaan vuoristoisilla alueilla mantereisempi ilmasto. Joissakin osissa maata ilmasto on subtrooppinen. Kesät ovat kuumat ja kuivat ja talvet viileät ja kosteat. Maalle on tyypillistä auringonpaisteen suuri määrä.
Yleiskuva
Kevät ja syksy ovat lyhyitä välivuodenaikoja kesän kuuman kauden ja talven sateisen kauden välissä. Sää on tuolloin hyvin vaihtelevaa. Lämpötilat ovat kuitenkin kesää miellyttävämmät niille, jotka eivät pidä kuumasta. Sää tasoittuu kesäkaudeksi huhti-toukokuussa. Syksyllä ensimmäiset matalapaineet saapuvat yleensä syys- tai vasta lokakuussa. Syksyn matalapaineet voivat kehittyä Kreikan länsipuolella välimerellisiksi trooppisiksi hirmumyrskyiksi eli ”medikaaneiksi”, jotka maan yli eli itäänpäin siirtyessään aiheuttavat myrskytuulia ja rankkasateita.
Lämpötilaennätykset
Kylmin mitattu lämpötila sääasemalla on –25,1 °C, joka mitattiin Länsi-Makedonian Néos Káfkasoksessa 16. helmikuuta 2021. Mittaushistoriassa kylmin talvi oli vuonna 1949, jolloin tammi-maaliskuun vuorokauden keskilämpötila oli 8,2 °C, normaalin ollessa 10,4 °C. Mittaushistorian kylmin kuukausi on vuoden 1991 joulukuu, jonka keskilämpötila oli 8,7 °C.
Gabriele Salviati
Gabriele Salviati (29. maaliskuuta 1910 Bologna – 15. lokakuuta 1987) oli italialainen yleisurheilija ja olympiamitalisti, joka kilpaili pikajuoksussa. Hän edusti seuratasolla Virtus Bolognaa. Salviati osallistui Los Angelesin olympialaisissa 1932 4 × 100 metrin viestiin, josta Italia sai pronssia.
Punasaarni
Ulkonäkö ja koko
Kuluvan vuoden kasvainranka on tiheään ruskeakarvainen tai kalju. Talvisilmut ovat ruskeat ja kärkisilmu on kartiomainen. Lehtiarpi on puolipyöreä eikä ulotu silmun sivuille. Päätöpariset ja parilehdykkäiset lehdet ovat korvakkeettomia ja sijaitsevat varrella vastakkain. Lehtilapa on 11–30 senttimetriä pitkä, 8–18 senttimetriä leveä ja jakaantunut 5–9 lehdykkään. Lehdykät ovat 8–15 senttimetriä pitkiä, selvästi ruodillisia, soikeita, suippoja tai pitkäsuippuisia ja hammas- tai ehytlaitaisia. Ainakin alimpien lehdyköitten ruoti on kapealti siipipalteinen. Lehtien yläpinta on kiiltävän tummanvihreä, alapinta on vaaleampi; syysväritykseltään ne ovat keltaiset.
Myyrmannin räjähdys
Perjantai 11. lokakuuta
Kello 19.00–19.20 Gerdtistä on silminnäkijähavaintoja Myyrmannin kauppakeskuksessa ja sen liepeiltä. Hän kävi toisen kerroksen yleisö-WC:ssä viimeistelemässä pommiaan. 11-vuotias poika havaitsi hänen käsittelevän reppua ja hauleja WC-kopin oven alta. Poika luuli aluksi tätä ääntä vyön soljen ääneksi, mutta myöhemmin tajusi sen olleen haulien kilinää.
Lauantai 12. lokakuuta
Kello 01.30 lauantaina rikosepäilyjen vahvistuessa tutkintavastuu siirrettiin Vantaan poliisilta keskusrikospoliisille.
Teorioita räjähdyksen syystä
Pommin räjähdyksen syy ja Gerdtin motiivit eivät ole selvinneet. Ei ole olemassa varmaa näyttöä siitä, että hän olisi halunnut vahingoittaa toisia henkilöitä tai itseään. Gerdt ei milloinkaan osoittanut omaavan itsetuhoisia ajatuksia tai halua vahingoittaa muita, ja rikostutkinnassa selvisi, että hänellä ei ollut aikomus kuolla ainakaan itse räjähdyksessä. Pommin kuitenkin mahdollisesti oli tarkoitus räjähtää Myyrmannissa, mutta ei ole tietoa siitä, oliko pommin tarkoitus räjähtää kauppakeskuksen ollessa vielä auki vai sulkemisajan jälkeen. Pommissa oli ajastin.
Reaktioita
Petri Gerdtin isä Armas Gerdt kirjoitti pojastaan kirjan Petrin matka Myyrmanniin, joka julkaistiin parin vuoden kuluttua räjähdyksestä. Se on kuvaus räjähdykseen johtaneista tapahtumista. Kirjaa ei ole tehty puolustuspuheenvuoroksi, vaikka siinä käsitelläänkin koulukiusaamista, yksinäisyyttä, eristäytymistä ja koko perheen surua ja koko tapahtuman käsittämättömyyttä.
Täydelliset naiset (2. tuotantokausi)
Täydellisten naisten toista tuotantokautta alettiin esittää Yhdysvalloissa 25. syyskuuta 2005 ja se jatkui 21. toukokuuta 2006 saakka. Kausi koostuu 24 jaksosta, joihin sisältyy myös kaksiosainen kauden päätösjakso. Sarjan kertojana jatkaa ensimmäisellä tuotantokaudella itsemurhan tehnyt Mary Alice Young, joka johdattaa katsojat vanhojen ystäviensä ja Wisteria Lanen asukkaiden Susan Mayerin, Lynette Scavon, Bree Van de Kampin, Gabrielle Solisin ja Edie Brittin elämiin. Kauden mysteeri koskee naapuruston uutta asukasta Betty Applewhitea ja tämän perhettä.
Saksan 6. panssaridivisioona
Komentajat
1. kevyen prikaatin ainoana komentajana ennen divisioonaksi laajentamista oli eversti Friedrich Wilhelm von Loeper.
Pathfinder: Kingmaker
Pathfinder: Kingmaker on Owlcat Gamesin kehittämä ja Deep Silverin julkaisema tietokoneroolipeli, joka on julkaistu vuonna Linuxille, macOS:lle ja Windowsille.
Swiftsure (1573)
Palvelus
George Somers oli 1601 aluksen päällikkönä, kun se oli sijoitettu Irlannin vesille. Seuraavana vuonna päällikkönä oli Sir Amyas Preston aluksen viipyessä Irlannin vesillä. Syyskuusta lokakuuhun aluksen päällikkönä oli Sir William Monson ja joulukuusta alkaen J. Marbury.
Gasyklidiini
Gasyklidiini tai GK-11 on psykoaktiivinen lääkeaine, joka on dissosiatiivi ja toimii ei-kilpailevan NMDA-reseptoreiden antagonistina.
Gasyklidiini on läheistä sukua fensyklidiinille, ja tarkemmin sanottuna se on tenosyklidiinin muunnos.
Arvi Savolainen
Savolainen sijoittui Rooman EM-kilpailuissa 2020 130 kg:n painoluokassa viidenneksi. Tokion olympialaisissa vuonna 2021 Savolainen selviytyi pronssiotteluun, jossa hävisi Iranin Mohammad Hadi Saraville ja sijoittui viidenneksi. Vuoden 2022 EM-kilpailuissa hän saavutti 97 kg:n painoluokassa hopeaa.
Savolainen on voittanut SM-kultaa 97 kg:n sarjassa vuosina 2019 ja 2021 sekä 130 kg:n sarjassa 2020.
Paresh Rawal
Paresh Rawal (s. 30. toukokuuta 1950 Bombay, Maharashtra) on intialainen näyttelijä ja poliitikko. Hänet tunnetaan parhaiten työstään hindinkielisessä elokuvateollisuudessa.
Eduard von Bauernfeld
Eduard von Bauernfeld (1802−1890) oli itävaltalainen kirjailija. Hän oli tuottelias ja näppärä huvinäytelmäin kirjoittaja, joka kuvasi varsinkin ylempien seurapiirien tapoja ja heikkouksia. Lukuisista teoksista ovat esimerkkejä Die Bekenntnisse, Bürgerlich und romantisch, Aus der Gesellschaft.
Adam Matuszczyk
thumb|250px|Adam Matuszczyk Adam Matuszczyk (s. 14. helmikuuta 1989 Gliwice, Puola) on puolalainen jalkapalloilija, pelipaikaltaan keskikenttäpelaaja. Hän edustaa 2. Bundesliigan Fortuna Düsseldorfia. Matuszczyk valittiin vuoden 2012 EM-kilpailuihin.
Seesamiöljy
thumb|200 px|Paahdetuista siemenistä valmistettua seesamiöljyä Seesamiöljy on seesamisiemenistä saatava kasviöljy, jolla on raaka-aineensa erityinen tuoksu ja maku.
Vuoronnus
Kiinteän prioriteetin menetelmät
Kiinteän prioriteetin menetelmässä ajossa on aina se prosessi, jonka prioriteetti valintavaiheessa on ollut korkein. Mikäli kyseessä on irrottavaa vuoronnusta käyttävä järjestelmä (, FPPE), ajossa olevan prosessin prioriteetti on aina suurin, sillä korkeamman prioriteetin prosessin herätessä käyttöjärjestelmä irrottaa alempiprioriteettisen prosessin ja antaa vuoron korkeimman prioriteetin prosessille.
Säännölliset, toistuvat työt
Mikäli järjestelmässä on vain periodisia eli sellaisia prosesseja, jotka toistuvat säännöllisin väliajoin ja joiden ajoaika tunnetaan, voidaan käyttää säännöllisiin, toistuviin tehtäviin perustuvaa menetelmää (, RMS). Menetelmän yhteydessä ei saa käyttää rinnakkaisissa järjestelmissä käytettyjä prosessien välisiä synkronointimenetelmiä tai poissulkemista, jonka takia menetelmää sovelletaan yleensä ei-irrottavana. Menetelmää käytetään reaaliaikaisten, sulautettujen järjestelmien vuoronnusmenetelmänä.
Selektiivisyys
Selektiivisyys tarkoittaa kemiassa useamman mahdollisen tuotteen muodostuessa tietyn tuotteen muodostumisen suosimista. Selektiivisyyttä voidaan kuvata kilpailevien reaktioiden nopeusvakioiden suhteena, jolloin se ilmoitetaan prosentteina, tai nopeusvakioiden suhteen kymmenkantaisena logaritmina. Selektiivisyys voidaan jakaa kemo- alue- ja stereoselektiivisyyteen.
Toržokin piiri
Piirin kautta kulkee Moskovan ja Pietarin välinen M 10 -valtatie sekä Rževin, Lihoslavlin ja Ostaškovin väliset rautatiet. Huomattavin joki on Tvertsa. Maatalous on keskittynyt maidon ja lihan tuotantoon sekä pellavan viljelyyn.
Teema (tietotekniikka)
X-ikkunointia hyödyntävissä ympäristöissä, kuten Unixeissa ja Linuxissa, voidaan käyttöjärjestelmän teema vaihtaa helposti toiseen. GTK-käyttöliittymäkirjastoon perustuva GNOME ja Qt-kirjastoon perustuva KDE ovat esimerkkejä toisilleen vaihtoehtoisista työpöytäympäristöistä. Windowsissa tähän voidaan käyttää WindowBlinds-ohjelmaa, ja Mac OS X:ssä ShapeShifteriä.
Teologian ylioppilaiden tiedekuntayhdistys
Toiminta
TYT järjestää toimintaa monialaisesti. Ylioppilastoiminnassa tavallisten erilaisten juhlien lisäksi TYT järjestää muun muassa hengellisiä tapahtumia, koulutustilaisuuksia, vierailuja sekä kulttuuritapahtumia.
Honda Shadow
VT125-sarja (1999-2006)
Japanilaisista kilpailijoistaan poiketen nestejäähdytteisellä 90 asteen V2-moottorilla ja kahdella alipainekaasuttimella VT 125 C/C2 saavuttaa täyden A1-luokassa sallitun 11 kW tehon: moottori tuottaa 90 asteen V-kulman ja tasaisen sytytysvälin vuoksi myös vähemmän värinöitä kuin kapeamman V-kulman mallit Suzuki VL 125 Intruder ja Yamaha XV 125 Virago / XVS 125 Dragstar. Hondan huoltoväli 12.000 km (pois lukien sytytystulpat, jotka tehdasohjeen mukaan on puhdistettava 4.000, ja vaihdettava 8.000 km ajomäärän jälkeen) on myös selvästi pidempi kuin edellä mainituilla kilpailijoilla, joiden suositeltu huoltoväli on vain 4.000 km. Honda VT 125 Shadow oli vuonna 1999 Ranskan markkinoiden eniten myyty moottoripyörämalli 10 088 kappaleella, ja se saavutti hyvän suosion myös muissa maissa. Honda oli alun alkaen tarkoittanut VT125C:n myös aikuiselle käyttäjälle, joka saisi ajaa A1-moottoripyörää autokortilla, eli sen ergonomia mitoitettiin aikuisellekin käyttäjälle sopivaksi, ja tekniikka suunniteltiin helppohuoltoiseksi.
Onnellisten illallinen
Televisiosovitus
John Crowley on ohjannut vuonna 2006 näytelmästä televisiosovituksen. Sen ensiesitys oli 2007.
Tero Saviniemi
Saviniemi sijoittui viidenneksi 19-vuotiaiden EM-kilpailuissa Utrechtissa 1981 tuloksella 74,56 m. Los Angelesin olympialaisissa 1984 hän karsiutui loppukilpailusta oltuaan karsinnassa seitsemästoista tuloksella 76,46 m.
Nahkapää
Nahkapää on Mirage Studios -kustantamon sarjakuvissa esiintyvä humanoidi alligaattori. Ryan Brownin luoma hahmo esiintyi ensimmäisen kerran vuonna 1988 Tales of the TMNT -sarjakuvalehden numerossa 6.
Sarjakuva
Myöhemmin Nahkapää palasi pitkän hiljaiselon jälkeen Mestari Tikun hautajaisiin, jonka jälkeen hänet nähtiin painimassa Raphaelin kanssa ennen kuin ui karkuun. Nahkapää palasi takaisin henkisesti epävakaana, nähden harhoja. Raphael sai selville hänen tekevän toista siirtymälaitetta ja oli joutua tapetuksi Nahkapään luullessa häntä Donatelloksi, jota vastaan Nahkapää kantoi kaunaa. Laitteen valmistuessa se käynnistyi yhtäkkiä ja paikalle ilmestyi kolme Utromia. He ampuivat Nahkapään sädeaseella ja veivät alligaattorin mukanaan kotiplaneetalleen tuhoten samalla siirtymälaitteen. Myöhemmin joukko Utromeja pyytävät Turtleseja pelastamaan Nahkapään kapinallisilta radikaali Utromeilta, jotka kutsuvat ryhmäänsä "The Illuminated". He yrittävät kloonata Nahkapään luomalla hänestä mutanttiarmeijan valloittaakseen maailman ideologilleen. Palastui myös että kapinalliset Utromit olivat salaa huumanneet Nahkapäätä, jonka vuoksi hän rakensi tiedostamattaan toisen siirtymälaitteen. Turtlesit onnistuivat pelastamaan Nahkapään ja tuhoamaan kloonit, joka johti samalla Illuminated ryhmän tuhoon. Nahkapää palasi takaisin Maahan Turtlesien kanssa, eikä jäänyt Utromien kotiplaneetalle, kuten oli aikaisemmin halunnut.
Erik Furuhjelm
Tuotanto
Furuhjelmin merkittävimmät sävellykset lienevät pianokvintetto, jousikvartetto ja kaksi sinfoniaa. Hän julkaisi myös Jean Sibelius -elämäkerran.
Asko Pesonen
Asko Samuli Pesonen (s. 15. huhtikuuta 1943 Kiuruvesi) on suomalainen korkeushyppääjä. Hän edusti Iisalmen Visaa ja häntä valmensi Rauno Niskanen.
Sävellahja 22000
Sävellahja 22000 oli Yleisradiossa vuosina 1962–2003 kuultu radio-ohjelma. Sillä kerättiin varoja muun muassa Suomen Punaisen Ristin eri avustuskohteisiin.
Kalvitsan Urheilijat
Kalvitsan Urheilijat on mikkeliläinen yleisurheiluun keskittynyt urheiluseura, joka on perustettu vuonna 1926. Yleisurheilun lisäksi seuran riveissä on harrastettu painia, pesäpalloa, lentopalloa sekä hiihtoa. Sodan vuoksi seuran toiminta oli keskeytyksissä vuodet 1942-1944 ja vuonna 1946 seura liitettiin Savilahden Urheilijoiden alaosastoksi. SavU:n keskittyessä 1970-luvulta lähtien jalkapalloon, on Kalvitsan Urheilijat jälleen toiminut omana seuranaan.
Tapio Lappalainen
Tapio Lappalainen (s. 1973) on suomalainen taidemusiikin säveltäjä.
Kambodžanräätäli
Laji löydettiin lintuinfluenssaan liittyvien tutkimusten yhteydessä Kambodžan pääkaupungista Phnom Penhista vuonna 2009. Tieto Orthotomus chaktomukin löytymisestä julkistettiin kesäkuussa 2013.
Ohjaus (opetus)
Lähteet
Karjalainen, Merja 2010, Ammattilaisten käsityksiä mentoroinnista työpaikalla. Jyväskylän yliopisto.
Onnismaa, Jussi 2021. Ohjaus- ja neuvontatyö aikaa, huomiota ja kunnioitusta, 3. p. Gaudeamus.
Venäjän tiede- ja kulttuurikeskus
thumb|Venäjän tiede- ja kulttuurikeskus. Venäjän tiede- ja kulttuurikeskus (VTKK) on IVY-maiden ja niiden ulkomailla asuvien kansalaisten asioita sekä kansainvälistä humanitääristä yhteistyötä hoitavan Venäjän valtion Rossotrudnitšestvo-viraston edustusto Suomessa. Tiede- ja kulttuurikeskuksella on muun muassa oma kirjasto ja elokuvasali. Keskus sijaitsee Helsingin Taka-Töölössä osoitteessa Nordenskiöldinkatu 1.
Felicja Blumental
Blumental syntyi perheeseen, jossa isä oli viulisti ja sisko laulaja. Hän aloitti pianotunneilla käymisen 5-vuotiaana ja esiintyi ensimmäisen kerran julkisesti 10-vuotiaana. Stipendillä hän pääsi opiskelemaan Varsovan konservatorioon Zbigniew Drzewieckin johdolla. Samalla hän sai sävellysopetusta Karol Szymanowskilta. Tämän jälkeen Blumental siirtyi Sveitsiin suorittamaan opintoja Józef Turczyńskin johdolla. Vuonna 1935 hän meni naimisiin, ja kolme vuotta myöhemmin hän asettui Nizzaan. Hän joutui kuitenkin pakenemaan perheineen Brasiliaan, jonka kansalaisuuden sai. Debytoituaan menestyksekkäästi Rio de Janeirossa Blumental teki laajoja kiertueita Latinalaisessa Amerikassa.
Darren Young
Rosser kertoi elokuussa 2013 homoseksuaalisuudestaan TmZ-kanavan ohjelmassa. Hän on siis täten ensimmäinen homoseksuaali lajinsa edustaja.
Vaikuttavuussäätiö
Vaikuttavuussäätiö (Tutkimuksen vaikuttavuuden tukisäätiö, engl. The Finnish Research Impact Foundation) on Suomen valtion 2019 perustama säätiö, jonka tarkoituksena on tukea tutkimuksen lippulaivatoimintaa yliopistoissa ja tutkimuslaitoksissa ja vahvistaa huippututkimuksen public–private-yhteyksiä. Valtio lahjoitti säätiölle 60 miljoonan euron peruspääoman.
The Kink Kronikles
LP 2
A-puoli
Royal Rumble (2009)
Royal Rumble sisääntulot ja eliminaatiot
Punainen <font color="#FFCCCC">██ "Raw" tarkoittaa Raw'n supertähteä, sininen <font color="#ADD8E6">██ "SD" tarkoittaa SmackDown supertähteä, purppura <font color="#E7DDEE">██ "ECW" tarkoittaa ECW'n supertähteä, ja kultainen <font color="#FFD700">██ tarkoittaa erityis osallistujaa. thumb|Randy Orton Royal Rumble voiton jälkeen. ^ Randy Orton oli jo eliminoinut Big Show'n kun hän eliminoi The Undertakerin.
Drama (Yesin albumi)
Albumin taustaa
Yhtye ei ollut kirjoittanut ja harjoitellut uutta materiaalia edellisen albumin kiertueiden päätyttyä. Kun Yes kokoontui 1979 albumin äänityksiin, tuli ilmeiseksi, että jäsenten erilaiset näkemykset olivat voimistuneet vetäen heitä erilleen yhtyeestä. Esimerkiksi Close To The Edgen kirjoittaneet kitaristi Steve Howe ja laulaja Jon Anderson eivät tehneet yhteistyötä. Steve Howen mukaan yritys tehdä albumi eteni alusta alkaen väärään suuntaan. Kosketinsoittaja Rick Wakeman ja Jon Anderson olivat kehittäneet ideoita, mutta basisti Chris Squiren ja Howen oli vaikea sovittaa niihin omia osuuksiaan. He eivät myöskään ymmärtäneet aiotun tuottajan, Roy Thomas Bakerin työskentelytapoja.
Dead Island
Vastaanotto
Peli on saanut IGN:n arvostelussa arvosanan 8.0/10.
Liikenne-ennuste
Nelivaiheiset mallit
Klassisen kaupunkiliikenteen suunnittelumallin neljä vaihetta ovat:
Klassisen mallin jälkeen suoritetaan arviointi sovittujen päätöksentekokriteerien ja parametrien mukaan. Tyypillinen kriteeri on kustannus-hyötyanalyysi. Kun verkkomääritysmalli tunnistaa tarvittavan lisäkapasiteetin, voidaan tällaista analyysiä käyttää kapasiteetin kannattavuuden arvioimiseksi. Sen lisäksi, että ennustaminen ja päätöksentekovaiheet tunnistetaan prosessin lisävaiheiksi, on tärkeää huomata, että ennustaminen ja päätöksenteko läpäisevät kaikki kaupunkiliikenteen suunnitteluprosessin vaiheet. Suunnittelu käsittelee tulevaisuutta, mikä on riippuvaista ennusteen laadusta.
Viikko
Viikkojen numerointi
Nykyisin kansainvälisessä käytössä oleva viikkojen numerointi perustuu ISO:n standardiin ISO 8601 ja otettiin Suomessa käyttöön vuonna 1973. Sen mukaan viikko alkaa maanantaista, ja vuoden viikot numeroidaan vuoden alusta lähtien siten, että viikko 1 on ensimmäinen viikko, johon kuuluu vähintään neljä alkaneen vuoden päivää eli viikko, johon kuuluu vuoden ensimmäinen torstai. Täten vuoden alussa saattaa 1–3 päivää kuulua vielä edellisen vuoden viimeiseen viikkoon tai vuoden lopussa 1–3 päivää jo seuraavan vuoden viikkoon 1. Korkein viikkonumero on 52, paitsi 53 sellaisina vuosina, joiden ensimmäinen päivä on torstai sekä myös sellaisina karkausvuosina, joiden ensimmäinen päivä on keskiviikko.
Historiaa
Viikko oli varhain käytössä myös juutalaisilla, jotka uskoivat sen periytyvän maailman luomisesta. Viikon välein toistuu heidän joka lauantai viettämänsä pyhäpäivä, sapatti. Raamatun luomiskertomuksen mukaan se sai alkunsa, kun Jumala loi maailman kuudessa päivässä ja lepäsi seitsemäntenä. Kristityt sitä vastoin ovat varhaisista ajoista viettäneet pyhäpäivänä sunnuntaita. Muslimeillakin yksi viikonpäivä, perjantai, on uskonnollisesti muita merkittävämpi, mutta ei varsinainen lepopäivä.
Fylkesvei 91 (Møre ja Romsdal)
Fylkesvei 91 tai Fylkesveg 91 (lyhennettynä Fv91) on tie Møren ja Romsdalin läänissä, Länsi-Norjassa. Tie kulkee Norddalin kunnassa, Eidsdalin ja Norddalin taajaman kirkon välillä. Tien pituus on neljä kilometriä.
Michał Przysiężny
Michał Przysiężny (s. 16. helmikuuta 1984 Glogow) on puolalainen tennispelaaja. Parhaimmillaan hän on ollut kaksinpelissä ATP-listan sijalla 57 tammikuussa 2014 ja nelinpelissä sijalla 171 maaliskuussa 2008.
Fritz Witt
Operaatio Barbarossa
Marraskuussa 1941 Leibstandarte siirrettiin jälleen panssariryhmä 1:n alaisuuteen, jolloin myös Wittin pataljoona taisteli menestyksekkäästi Rostovin valtauksessa Donjoella. Fritz Witt ylennettiin SS-Obersturmbannführeriksi 27. marraskuuta 1941. Lähes välittömästi saksalaisten vallattua Rostovin, puna-armeijan kiivaat vastahyökkäykset pakottivat saksalaiset vetäytymään Miusjoelle uusiin puolustusasemiin. Vetäytymisvaiheen aikana Witt pataljoonineen osallistui ankariin viivytystaisteluihin. 8. helmikuuta 1942 SS-Obersturmbannführer Wittille myönnettiin Kultainen Saksan risti urheudesta Rostovin taistelujen aikana. Alkuvuodesta 1942 Wittin pataljoona puolustautui Miusjoella muiden Leibstandarten osien kanssa puna-armeijan ankaria hyökkäyksiä vastaan. Toukokuussa pataljoona osallistui Donin Rostovin uudelleenvaltaukseen. Rostov päätyi jälleen saksalaisten käsiin yli kuukauden jatkuneiden erittäin kiivaiden ja kuluttavien taistelujen jälkeen.
Egyptin vallankumous 2011
Tausta
Vuodesta 1981 Egyptiä hallitsi hätätilalain turvin presidentti Hosni Mubarak laajennettujen valtaoikeuksien turvin. Mubarakilla oli sotilastausta. Viranomaiset pidättivät opposition edustajia mielivaltaisesti, ja oli julkisesti tunnustamattomia pidätyskeskuksia. Myöskään sananvapaus ei toteutunut, kun hallitus valvoi mediaa. Korruptio yleistyi Mubarakin kaudella. Parlamentti valitsi presidentin ja vastaehdokkaita presidentinvaaleihin sai asettaa vuodesta 2005. Mubarak voitti tämänkin vuoden vaalit.
Fritz Witt
Harkova
Harkovan menestyksekkään taistelun johdosta Wittille myönnettiin tammenlehvät Rautaristin Ritariristiin ja hänet ylennettiin SS-Oberführeriksi 1. heinäkuuta 1943.
Carlos Mané
Mané pelasi ensimmäisen ottelunsa Portugalin pääsarjassa 5. lokakuuta 2013, kun hänen edustamansa Sporting CP voitti kotonaan Vitória Setúbalin 4–0. Ensimmäisen pääsarjamaalinsa Mané teki 15. helmikuuta 2014 Sporting CP:n voittaessa kotonaan Olhanensen 1–0. Yhteensä hän pelasi 18 liigaottelua ja teki kaksi maalia kaudella 2013–2014. Kaudella 2014–2015 Mané pelasi Portugalin pääsarjassa 29 ottelua ja teki kuusi maalia. Lisäksi hän oli voittamassa Portugalin cupia. Kaudella 2015–2016 Mané voitti Sporting CP:n kanssa Portugalin supercupin. Liigakauden aikana hän pelasi 11 ottelua ja teki yhden maalin.
Ranta-apali
Elinympäristö, ravinto ja lisääntyminen
Ranta-apalit elävät pääosin yksin tai pareittain valoisissa metsissä. Erityisesti lajia tavataan vesialueiden kuten jokien, purojen ja lampien lähettyviltä. Ravintonaan laji käyttää pääasiassa erilaisia hyönteisiä, joita se saalistaa ilmasta. Ranta-apalit elävät valitsemansa parin kanssa koko ikänsä. Naaras munii pesään yleensä yhdestä kolmeen sinistä munaa.
Egyptin vallankumous 2011
Vaalit
Ylähuoneen eli šura-neuvoston vaalit järjestetään 29. tammikuuta 2012 myös kolmessa vaiheessa
Ernest Renshaw
Hänet valittiin International Tennis Hall of Fameen vuonna 1983.
Musa Çelebi
Sukutausta
Musalla oli seitsemän veljeä ja viisi sisarta. Hän kilpaili valtaistuimesta kolmen veljensä kanssa Osmanien interregnumina tunnetun hajaannuskauden aikana 1402-1413. Lisäksi yksi hänen veljistään Mustafa Çelebi nosti omat kapinallisarmeijansa Musan kuoleman jälkeen.
Markku Saukko
Saukko on aktiivinen urheilutoimittaja, joka toimii Lapin Kansan jalkapalloasiantuntijana ja useiden muiden lehtien vakituisena avustajana. Saukko on Lapin Historianopettajat ry:n puheenjohtaja ja Lapin Urheilutoimittajakerho ry:n puheenjohtaja. Hän toimii opettajana Muurolan peruskoulussa.
Parafimoosi
thumb|Espanjalainen kaulus Parafimoosi eli espanjalainen kaulus on harvinainen tila, jossa ahdas esinahka jää jumiin terskan taakse eikä sitä saada takaisin. Puristus aiheuttaa tällöin terskan turpoamisen. Jos tila jatkuu useita tunteja, siittimen pään verenkierto voi häiriytyä ja voi syntyä iskemia, joka hoitamattomana voi johtaa kuolioon. Tämän vuoksi tila vaatii välitöntä hoitoa.
Kalle Kaskinen
Valmentajaura
Kaudeksi 2009–2010 Kaskinen nimettiin Suomen alle 18-vuotiaiden maajoukkueen apuvalmentajaksi Sakari Pietilälle. Vuoden 2009 Ivan Hlinkan muistoturnauksessa joukkue jäi turnauksen viimeiselle, kahdeksannelle sijalle, mutta kevään 2010 MM-kilpailut päättyi kuitenkin pronssiin. Kaskinen jatkoi Suomen valmennuksessa myös Jukka Rautakorven apuvalmentajana kaudella 2010–2011. Vuoden 2010 Ivan Hlinkan muistoturnaus päättyi seitsemänteen sijaan ja Suomi jäi myös kevään 2011 MM-kilpailuissa ulos mitalipeleistä. Kaudella 2011–2012 hän toimi Suomen alle 20-vuotiaiden maajoukkueen toisena apuvalmentajana Raimo Helmiselle. Vuoden 2012 MM-kilpailut päättyi kuitenkin neljänteen sijaan joukkueen hävittyä pronssiottelun Kanadalle lukemin 4–0.
SMC Lähiörotat
SMC Lähiörotat on helsinkiläinen rap-yhtye, johon kuuluvat Juno (Jon Korhonen), Avionin Prinssi (Jari Mölsä), Erä-Koira (Joonas Eränen) ja Thono Slowknow (Tony Sheng). Tuotannosta vastaa K.V.N & Lobo. Yhtyeen nimessä oleva SMC tulee 1990-luvun skeittiporukan nimestä Skate Maniacs Crew. Yhtyeen debyyttialbumi Raffii Suomi-flättii julkaistiin 15. kesäkuuta 2011 Full House Recordsin kautta. Albumi nousi avausviikollaan Suomen viralliselle albumilistalle sijalle kaksi.
René Oosterlinck
Oosterlinckillä on kaksi insinööritutkintoa ja lakitutkinto: Higher State Technical Institute for Nuclear Industries of Brussels myönsi ensimmäisen insinööritutkinnon vuonna 1966 ja toisen tutkinnon hän sai 1969 Leuvenin yliopistosta; lakitutkinto on Leidenin yliopistosta vuodelta 1977. Oosterlinck puhuu sujuvasti hollantia, ranskaa, englantia ja saksaa. Hän osaa jonkin verran espanjaa, italiaa, kiinaa ja japania. Oosterlinck aloitti työuransa vuonna 1969 fysiikan ja matematiikan opettajana Kongon demokraattisessa tasavallassa (entisessä Belgian siirtomaassa nimeltään Belgian Kongo). Vuonna 1971 hän siirtyi patentti-insinööriksi International Patent Officeen Haagiin. Vuonna 1979 Oosterlinck liittyi ESAan. Hän toimi johtotehtävissä kansainvälissä asioissa ja teknologiansiirrossa vuoteen 1984 asti, jolloin hänestä tuli henkilöstöpäällikkö (Head of the Personnel and Site Services Department). Oosterlinck ESAn johti lakiosastoa vuodet 1998–1999, minkä jälkeen hän johti Galileo- ja EGNOS-ohjelmia. Vuodesta 2004 lähtien hän on toiminut avaruuslainsäädännön luennoitsijana Gentin yliopistossa Belgiassa.
Mikael Collan
Collan harrastaa filateliaa ja postihistoriaa ja julkaisee näihin liittyviä artikkeleja alan lehdissä sekä pitää aiheeseen liittyvää blogia.
Pekka Seppä
Ura
Näyttelijänä hänet tunnetaan Uuden Iloisen Teatterin lisäksi muun muassa Tampereen Työväen Teatterista ja Pyynikin Kesäteatterista. Pablo on esiintynyt vuosien varrella monissa muissakin kesäteattereissa ympäri Suomea. Näitä ovat esimerkiksi Imatran, Turun, Lappajärven ja Mikkelin kesäteatterit. Vuosina 1994-1995 Seppä esiintyi TV2:n tuottamassa Kokkelivekkulit-lastenohjelmassa yhdessä Ransu Karvakuonon kanssa.
Seututie 164
Seututie 164 on Levannon ja Orimattilan välinen tie. Tie kulkee vanhalta valtatieltä 4 (seututie 140) seututielle 167. Tie on rakennettu 1980-luvun alussa korvaamaan aikaisemmin Mäntsälästä Orimattilaan kulkeneet maantiet 163 ja 166.
Montes Apenninus
thumb|Montes Apenninus Montes Apenninus on karu vuorijono Kuun Maahan näkyvän puoliskon pohjoisosissa. Johannes Hevelius nimesi vuoriston Italian Apenniinien mukaan. Vuorijono kohoaa korkeimmillaan yli 5 000 metriin ja siinä on yli 3 000 huippua. Vuoriston keskellä on Belan kraatteri, joka sijaitsee Mons Bradleyn ja Mons Hadleyn välimaastossa.
Louis-Honoré Fréchette
Vuonna 1897 hän sai Order of St Michael and St George kunniajäsenyyden (Companion).
Monica Ali
Elämä
Ennen kirjailijanuraansa Ali työskenteli kahdessa kustantamossa.
Pjotr Uslar
thumb|175px|Pjotr Uslar. Pjotr Karlovitš Uslar (1. syyskuuta (J: 20. elokuuta) 1816 Tverin läänin Kurovon kylä – 20. kesäkuuta (J: 8. kesäkuuta) 1875 Kurovo) oli paroni, Venäjän armeijan kenraali ja kaukasialaisten kielten tutkija.
Burak Yılmaz
Seurajoukkueura
Kausi 2011–2012 sujui Burakilta vielä edellistä paremmin hänen voittaessa sarjan maalikuninkuuden 33 maalilla, jotka hän teki 34 ottelussa. Maalimäärä oli myös seuran uusi yhden kauden ennätys ja jätti taakseen näin Fatih Tekken tekemän ennätyksen (31) kaudelta 2004–2005.
Josephine Cochrane
Josephine Garis Cochrane (8. maaliskuuta 1839 Ohio – 3. elokuuta 1913 Chicago, Yhdysvallat) oli yhdysvaltalainen leskirouva ja keksijä, joka kehitti ensimmäisen toimivan astianpesukoneen.
Moskova (Petsamo)
Talvikylä
Kolttasaamelaiset olivat olleet aikaisemmin puolipaimentolaisia, jotka vaihtoivat asuinpaikkaa kyläalueen sisällä vuodenajan mukaan. Talvikylä sijaitsi sisämaassa ja siellä asuttiin noin neljä kuukautta sydäntalvella. Petsamon kolttasiidan talvikylän paikka oli sijainnut Petsamonjoen varrella mäntymetsän keskellä 1600-luvulta lähtien. Talvikylän paikaksi vakiintui 1800-luvun alussa Moskovan kylän paikka. Talvikylä oli kolttakyläyhteisön sosiaalinen kohtaamispaikka, jossa kerättiin verot, käytiin oikeutta ja järjestettiin yhteisiä juhlia. Muun osan vuotta kyläyhteisön perheet viettivät erillään omilla pyyntialueillaan.
Talvi- ja jatkosota
Moskovan kylä piti kuitenkin jättää uudelleen jatkosodan lopulla vuonna 1944. Tällä kertaa syyskuun alkupuolella alkanut evakuointi tavoitti myös Moskovan koltat. Taloudellisesti lähtö oli koltille raskas, sillä kolttien porokarja oli hajallaan metsissä, eikä niitä voitu ottaa mukaan. Evakuoinnin alkaessa mukaan sai ottaa arvokkaimman henkilökohtaisen omaisuuden. Loput oli tarkoitus kuljettaa turvaan myöhemmin, mutta autojen vähäisen määrän vuoksi tätä ei pystytty toteuttamaan.
Holmogoryn piiri
Pääelinkeinoja ovat karjatalouteen, perunan ja vihannesten viljelyyn erikoistunut maatalous sekä puunhankinta. Seutu on kuuluista taidokkaista luuleikkauskäsitöistään. Holmogoryssa ja Jemetskissä toimivat kotiseutumuseot, Lomonosovin kylässä on siellä syntyneelle Mihail Lomonosoville omistettu museo. Jemetskin kylästä on kotoisin runoilija Nikolai Rubtsov.
Laranjada
thumb|right|250px|Laranjada-juomaa lasiin kaadettuna. Laranjada on madeiralainen appelsiininmakuinen hiilihapotettu virvoitusjuoma. Laranjadaa valmistaa ja jakelee Pestana Groupin omistama Empesa de Cervejas da Madeira. Ensimmäiset Laranjada-juomat myytiin vuonna 1872, ja kyseessä oli ensimmäinen portugalilainen virvoitusjuoma. Laranjada on 14 vuotta vanhempi kuin alkuperäinen Coca-Cola.
Ursula ja Sabina Eriksson
Sabina pidätettiin hänen hypättyään sillalta alas vilkkaalle ajotielle. Hän sai viiden vuoden vankeustuomion alentuneesti syyntakeisena tehdystä taposta. Hän vapautui vankilasta vuonna 2011.
Aurelio José Kühn Hergenreder
Aurelio José Kühn Hergenreder (s. 8. joulukuuta 1938) on argentiinalainen roomalaiskatolinen piispa. Hänet vihittiin fransiskaanien papiksi 11. elokuuta 1963 ja nimitettiin Deán Funesin prelaatiksi 18. tammikuuta 2000. Piispaksi vihkiminen seurasi 25. maaliskuuta. Pääkonsekraattorina toimi Norberto Eugenio Conrado Martina, jota avustivat Eduardo Vicente Mirás, Lucas Luis Dónnelly ja Raúl Marcelo Pacífico Scozzina. Kühn Hergenreder asetettiin virkaansa 8. huhtikuuta 2000. Hän jäi eläkkeelle 21. joulukuuta 2013.
Johanna Manninen (korkeushyppääjä)
Johanna Manninen voitti korkeushypyssä Suomen mestaruuden vuonna 1993 sekä saavutti SM-pronssia vuonna 1994. Seuratasolla hän edusti Tampereen Pyrintöä sekä Suomea kahdessa maaottelussa, voittaen muun muassa Ruotsi–Suomi-maaottelun 1993. Hänen ennätyksensä on 184 cm vuodelta 1993.
Marko Salo
Kansallisoopperassa Salo esiintyi erityisesti lapsille suunnatuissa tuotannoissa. Hän esiintyi lisäksi muun muassa Ilmajoen Musiikkijuhlilla sekä Savonlinnan oopperajuhlilla. Salo oli mukana perustamassa kahta suomalaista musiikkiteatteria, Ooppera Skaalaa sekä Musiikkiteatteri Kapsäkkiä.
Springfield (Minnesota)
Springfieldin väkiluku on pienentynyt vuosi vuodelta vuoden 2010 väestönlaskennan jälkeen, jolloin kaupungin väkiluku oli 2 152. Vuonna 2011 Springfieldin arvioitu väkiluku oli 2 133, jolloin siellä asui arvion mukaan 129 asukasta enemmän kuin vuoden 2019 arviossa.
Paul Friedrich Wehrle
pienoiskuva|Piispa Paul Wehrle (vasemmalla) odottamassa paavi Benedictus XVI:n saapumista Freiburgiin. Paul Friedrich Wehrle (s. 7. kesäkuuta 1940 Singen) on saksalainen roomalaiskatolinen piispa. Hänet vihittiin papiksi Freiburg im Breisgaun arkkihiippakuntaan 15. toukokuuta 1969 ja nimitettiin sen vihkipiispaksi sekä Nova Germanian titulaaripiispaksi 14. huhtikuuta 1981. Piispaksi vihkiminen seurasi 5. heinäkuuta. Pääkonsekraattorina toimi Oskar Saier, jota avustivat Alois Brems ja Karl Gnädinger. Wehrle erosi tehtävistään vihkipiispana 30. heinäkuuta 2012.
Pitkä vaalea mustakenkäinen
Jatko-osat ja uusintaversio
Vuonna 1985 elokuvasta tehtiin amerikkalainen vähän arvostettu uusintaversio nimeltä Kohtalon kalossi (The Man With One Red Shoe), jolle suomalainen Video-opas antoi yhden tähden viidestä.
Strömsundin kunta
Kuntajaon kehitys
Nykyisen kunnan alue koostuu seitsemästä entisestä pitäjästä, jotka olivat Ström, Alanäs, Hammerdal, Frostviken, Fjällsjö, Bodum ja Tåsjö. Jokaisesta pitäjästä perustettiin vuonna 1863 oma maalaiskunta. Vuonna 1893 Hammerdalin maalaiskunnasta erotettiin Gåxsjön maalaiskunta.
Väestönkehitys
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 160 128 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 58 000 kruunua.
Demetrious Johnson
Demetrious Khrisna Johnson (s. 13. elokuuta 1986 Madisonville, Kentucky) on yhdysvaltalainen vapaaottelija. Hän on UFC:n entinen ja ensimmäinen kärpässarjan mestari. Hän oli mestarina vuosien 2012–2018 aikana, puolustaen mestaruuttaan 11 kertaa, joka on UFC:n ennätys.
Mylène Demongeot
Ura
Demongeot tuli tunnetuksi esittäessään Abigail Williamsia ranskalais-itäsaksalaisessa yhteistuotannossa Tulikoe (1957), ja hän oli ehdokkaana Bafta-palkinnon saajaksi sarjassa lupaavin tulokas. Hän näytteli muun muassa seikkailuelokuvassa Kolme muskettisoturia (1961) Milady de Winterin roolin ja kolmessa André Hunebellen ohjaamassa Fantômas-elokuvassa. Yhdysvalloissa hän näytteli David Nivenin vastanäyttelijänä Otto Premingerin ohjaamassa elokuvassa Tervetuloa ikävä (1958). Hän oli myös César-palkintoehdokkaana parhaan sivuosanäyttelijän sarjassa elokuvista Vallan piiri (2004) ja La Californie (2006).
Marvin Zeegelaar
Zeegelaar siirtyi vuonna 2006 Ajaxiin, jossa hän pelasi ensimmäisen Alankomaiden pääsarjan ottelunsa 8. elokuuta 2009 Ajaxin voittaessa kotonaan RKC Waalwijkin 4–1. Zeegelaar pelasi Alankomaiden pääsarjassa vuosina 2009–2011 yhteensä 16 ottelua, joista 12 lainalla Excelsiorissa kevätkaudella 2011. Kesällä 2011 hän siirtyi ilmaisella siirrolla espanjalaisen Espanyolin kakkosjoukkueeseen. Kesällä 2012 Zeegelaar siirtyi Turkin Superliigassa pelaavaan Elazığsporiin. Hän pelasi 19 liigaottelua kaudella 2012–2013. Syyskauden 2013 Zeegelaar oli lainassa Englannin mestaruussarjassa pelaavassa Blackpoolissa, jossa hän pelasi kaksi sarjaottelua. Kevätkaudella 2014 Zeegelaar edusti Elazığsporia 15 liigaottelussa.
Elokuussa 2014 Zeegelaar siirtyi Portugalin pääsarjassa pelaavaan Rio Aveen, jossa hän kaudella 2014–2015 pelasi 25 liigaottelua. Zeegelaar onnistui maalinteossa 9. maaliskuuta 2015 Nacionalia vastaan kotikentällä pelatussa 1–1-tasapeliin päättynessä ottelussa. Maali oli hänen ensimmäisensä pääsarjatasolla. Kauden 2015–2016 syyspuoliskolla Zeegelaar pelasi Rio Avessa 12 liigaottelua ja teki kolme maalia. Tammikuussa 2016 hän vaihtoi seuraa sarjan sisällä siirtyen Sporting CP:hen, jossa pelasi loppukauden aikana 11 pääsarjaottelua. Seuraavalla kaudella hän pelasi Sportingissa 20 liigaottelua.
Sikasota
Saarella sijaitsee nykyään kansallispuisto.
Tausta ja sodan kulku
Cutlar pyysi suojelua Yhdysvaltojen armeijalta. 27. heinäkuuta San Juaniin saapui 66 yhdysvaltalaissotilasta.
Yleinen kielitutkinto
Osakokeet
Tekstin ymmärtäminen sisältää erityyppisiä tekstejä kuten kirjeitä, viestejä, ilmoituksia, mainoksia, uutisia, artikkeleita ja kertomuksia. Tekstin ymmärtämisessä arvioidaan:
0 (luku)
Historia
Varhaisin viittaus intialaisiin numeroihin on syyrialaisen piispan Severus Seboktin huomautus vuonna 662, että intialaiset käyttivät yhdeksää numeromerkkiä. Kun nolla saatiin mukaan, sen merkiksi omaksuttiin hanhen munaa esittävä soikio. Intialaiset numerot sisälsivät kolmen periaatteen yhdistelmän: 1) kantalukuna oli kymmenen, 2) käytössä oli paikkamerkinnät ja 3) kutakin kymmentä lukua vastasi oma merkkinsä. Intiassa ja osassa Arabian niemimaata käytetään nollan symbolina keskitettyä pistettä ympyrän tai soikion sijaan.
Nollan tulo Eurooppaan
Ensimmäinen länsimaalainen, joka tunnusti nollan luvuksi, on ollut Dionysius Exiguus vuonna 525. Hän käytti latinan kirjainta N (sanasta "nullus") nollan merkkinä pääsiäisen laskukaavassaan. Myös Beda Venerabilis käytti kirjainta N nollan merkkinä vuonna 725.
Kalevalainen jäsenkorjaus
Alun perin perheissä ja suvuissa kulkenutta hoitomuotoa opetettiin mestari-kisälli-periaatteella perheen ja suvun piirissä.
Aki Loikkanen
Sana’Ki-terveysfilosofia
Loikkanen korosti esimerkiksi oikean hengitystavan eli palleahengittämisen tärkeyttä, joka tehosti hänen mukaansa esimerkiksi immuunipuolustukseen liittyvää imunestekiertoa. Loikkanen korosti, että aito palleahengitys tapahtuu pallealihaksella eikä vatsalihaksilla, jolloin uloshengitys on passiivinen tapahtuma.
Avioliitto mormonismissa
Ikuinen avioliitto
Mormonikirkon käsityksen mukaan he, joille avioliiton solmiminen on tässä maailmassa ollut mahdotonta, tulevat saamaan siihen mahdollisuuden tuhatvuotisessa valtakunnassa. Erityisesti naisia varoitetaan solmimasta avioliittoa epämieluisan miehen kanssa vain korotukseen pääsemiseksi. Sitä vastoin miehiä varoitetaan siitä, että avioliiton solmimatta jättäminen ilman pätevää syytä on raskas synti.
Avioero
Koska avioliittoa pidetään MAP-kirkossa hyvin pyhänä, korostaa kirkko voimakkaasti seksuaalisen siveyden vaatimuksia. Esiaviollista seksiä, aviollista uskottomuutta, homoseksuaalisuutta ja masturbaatiota pidetään raskaina synteinä perhettä vastaan. Kirkon jäseniä kehotetaan siveyteen ja puhtauteen myös sanoissa ja ajatuksissa. Tämän takia kirkon jäseniä varoitetaan lukemasta tai katselemasta pornografiaa tai muuten siveellisesti arveluttavaa materiaalia.
Pohjoismaiden Osakepankki
Pohjoismaiden Osakepankki Kauppaa ja Teollisuutta varten (Nordiska Aktiebanken för Handel och Industri, myös Pohjoispankki ) oli suomalainen vuosina 1873–1919 toiminut liikepankki.
Terence John Brain
thumb|right|Terence John Brain
Strange Fruit
Holiday suhtautui "Strange Fruitiin" omistavasti ja hänen muun muassa väitetään yrittäneen estää Josh Whitea esittämästä kappaletta. Hän myös väitti osallistuneensa kappaleen kirjoittamiseen ja että kappale olisi tehty juuri häntä varten. Meeropol suhtautui kuitenkin ymmärtäväisesti Holidayn yritykseen ottaa kunnia kappaleesta itselleen.
Kansalliskokous (Slovenia)
Vaalit
Vaalit pidetään neljän vuoden välein. Vaalipäivä on sunnuntai tai muu ei-arkinen päivä. . Vaaleissa on 4 % vaalikynnys.
Äänestäminen on mahdollista postitse ulkomailla asuville slovenialaisille, mutta myös Sloveniassa, mikäli henkilö on sairaalassa tai vanhainkodissa.
Kakkarapuut
Kakkarapuut (Montanoa) on asterikasvien (Asteraceae) heimoon kuuluva kasvisuku. Sukuun kuuluu ainakin 50 lajia, mutta mahdollisesti jopa noin 100 lajia.
Ilois-kansa
Muuta
Chagoslaisilla on oma jalkapallomaajoukkue, joka on eri vähemmistökansallisuuksien ja tunnustamattomien valtioiden jalkapallojoukkueita edustavan ConIFA:n jäsen. Se on pelannut muun muassa Sealandia vastaan.
Pilkkuantennimonni
Ravinto
Pilkkuantennimonni on myrkyllinen.
Sieppokäpinkäiset
Sieppokäpinkäiset (Hemipus) on vangojen heimoon kuuluva varpuslintusuku. Aiemmin suku luettiin kuuluvaksi käpinkäisiin. Sieppokäpinkäisten sukuun kuuluu BirdLifen mukaan kaksi lajia.
İmralı
Saarelle tuotiin vuonna 1999 pitkään etsitty PKK:n johtaja Abdullah Öcalan, ja muut vangit vietiin muihin vankiloihin. Öcalanin puolustusasianajaja on nimittänyt İmralıa Turkin Guantanamoksi. Saaren kuuluisin vanki on ollut Turkin entinen pääministeri Adnan Menderes, joka syrjäytettiin sotilasvallankaappauksessa 27. toukokuuta 1960. Menderesiä syytettiin perustuslain rikkomisesta, hänet tuomittiin kuolemaan ja hirtettiin 17. syyskuuta 1961 İmralıllä.
Aksentti (fonetiikka)
Aksentti tarkoittaa fonetiikassa järjestelmää, jossa sanalle tai "aksenttilausekkeen" muodostavalle joukolle sanoja määrittyy painollinen tavu. Painollisella tavulla tarkoitetaan äännettäessä tavua, jota korostetaan suhteessa sanan tai lausahduksen muihin tavuihin.